b'\n_START_ARTICLE_\n27. strategeem\n_START_PARAGRAPH_\n27. strategeem 36 strategeemist on "m\xc3\xa4ngi lolli, kaotamata tasakaalu "._NEWLINE_Narr.\n_START_SECTION_\nN\xc3\xa4iteid\n_START_PARAGRAPH_\nSongi d\xc3\xbcnastia ajal sai Di Wuxiang (1008\xe2\x80\x931057) keisrilt k\xc3\xa4su alistada m\xc3\xa4ssulised barbarite h\xc3\xb5imud impeeriumi l\xc3\xb5unapiiril. L\xc3\xb5una elanikud olid v\xc3\xa4ga ebausklikud ja ei v\xc3\xb5tnud \xc3\xbchtegi asja ette ilma palveteta jumalate poole. Et t\xc3\xb5sta oma s\xc3\xb5durite v\xc3\xb5itlusvaimu, korraldas ka Di Wuxiang palveteenistuse ja lausus sellise palve: \xe2\x80\x9cMa ei tea, kas ma v\xc3\xb5idan v\xc3\xb5i kaotan. Siin on sada m\xc3\xbcnti. Ma viskan need \xc3\xb5hku ja kui saatus on meile armuline, siis kukuvad need k\xc3\xb5ik kull \xc3\xbclespoole." _NEWLINE_Di Wuxiangi l\xc3\xa4hedased t\xc3\xb5ttasid teda ta meeletuses \xc3\xbcmber veenma, aga ta j\xc3\xa4i kindlaks. M\xc3\xbcndid visatud, langesid need k\xc3\xb5ik kull \xc3\xbclespoole! Kogu v\xc3\xa4gi vastas sellele r\xc3\xb5\xc3\xb5muh\xc3\xb5iskega, mis veeres kajana l\xc3\xa4bi oru. Ta lausus: \xe2\x80\x9cKui me naaseme v\xc3\xb5iduga, siis ma toon need m\xc3\xbcndid ohvrianniks jumalatele,\xe2\x80\x9d lasi m\xc3\xbcndid p\xc3\xb5randa k\xc3\xbclge naelutada ja katta siidilooriga. Seej\xc3\xa4rel viis ta v\xc3\xa4ed m\xc3\xa4ssuliste vastu ja saavutas hiilgava v\xc3\xb5idu. Naasnult laagri k\xc3\xa4skis ta m\xc3\xbcndid kokku koguda. Siis n\xc3\xa4gid k\xc3\xb5ik, et neist igal oli m\xc3\xb5lemal k\xc3\xbcljel kull! (Sarnane juhtum Jaapanis on \xc3\xa4ra toodud "Kivide ja liiva kogus".)_NEWLINE__NEWLINE_Gracian, Baltasar. Kasuta rumalust, Seda teevad vahetevahel isegi k\xc3\xb5ige targemad inimesed. On olukordi, kus suurim tarkus seisneb selle n\xc3\xa4htavas puudumises. _NEWLINE_Kes peab end \xc3\xbclal nagu loll, see v\xc3\xb5idab. Aga kes n\xc3\xa4eb ennast nagu loll, see kaotab. "Teeseldes lolli on v\xc3\xb5imalik seista vastu vastasele ja juhtida seejuures v\xc3\xa4ge."'